A 19. század vége és 20. század elejére datálható persely a bajai Chevra Kadisa/Szentegylet számára gyűjtötte a közösség adományait. A persely egyik oldalán a héber felirat: ח.ק באיא (Szent Egylet Baja) olvasható, míg a másik oldalon a gyűjtés szándéka: a זיכרונות נשמות (lelkek emlékére) – azaz az elhunytakra való megemlékezés és a hozzá kapcsolódó jótékony célú adományozás valószínüleg mazkirokra és jahrzeitokra.
Erdőbényei zsidó iskola megmaradt tárgyai
A két tárgy Erdőbénye egykori bét midras épületéből került elő annak lakássá alakításakor. A tulajdonos 2025.07.06.án adta át a zsidó múzeumnak három imakönyvel együtt, melyeket együtt helyezünk el mint az erdőbényei zsidóság tárgyi emlékeit. Az épület bár korábbi de zsidó iskolaként a megmaradt homlokzaton elhelyezett héber írás szerint 1884-ben avatták fel. בית מדרש לפק Zsidó tanház kis időszámítás szerint 1884
Díszes ezüst könyvkötés rátétdíszekkel (kettős kőtábla koronával, befoglalt kék kövekkel, hátoldalán medaillonban felirat (mazkeret Jerusalaim), gerincén rátétes betűk (Tanach). A bekötött könyv: Héber Biblia
Adományozók Márkusz és Jehosua Osterweil leipniki zsinagóga gondnokai